***Tisztelt Szülők!***

A Kerületi Napközis Tábor ideje: **2025. június 30 - augusztus 15. (7 hét)** között, minden nap hétfőtől péntekig 8.00-16.00 óráig. A korán érkező és későn távozó gyerekek biztonságának érdekében 06.00-8.00 és 16.00-18.00 óra között ügyeletet tartunk.

**A Kerületi Napközis Tábor helye: Kispesti Vass Lajos Általános Iskola** (XIX. ker. Csokonai út 9.)

A tábor telefonszáma: 20/942-6748 (ez a telefonszám csak a tábor első napjától működik)

A táborba a végzett első osztályosoktól nyolcadik osztályos tanulókig jelentkezhetnek a **kerületben tanuló diákok vagy kerületi lakcímkártyával rendelkező, illetve kerületi, de nem önkormányzati fenntartású iskolába járó gyerekek** (külsős 1\*)[[1]](#footnote-1). Kivételes esetben azok a gyerekek is igénybe vehetik a tábort, akik nem a kerületben laknak és nem is ide járnak iskolába gyermekek (külsős 2\*)[[2]](#footnote-2).

A táborban napi háromszori étkezést biztosítunk. A tábor részvételi díja megegyezik az önkormányzati fenntartású iskolában fizetett étkezési díjjal (kedvezményekkel együtt), ez alól kivétel a „külsős 2” gyermekek étkezési díja.

A tábori programokra a gyerekek a helyszínen jelentkezhetnek és térítésmentesen vehetik igénybe.

**A táborban való részvétel feltétele a napi háromszori étkezés befizetése és a kitöltött tanulói adatlap.**

Kérjük, hogy elsősorban a **LAKOMA programon keresztül jelentkezzenek és fizessék** be a tábor étkezési díját. Amennyiben erre nincs lehetőségük, úgy az első **személyes befizetés időpontja: június 18. szerda 8.00 – 16.00 óra között a Gazdasági Ellátó Szervezet telephelyén, (1192 Budapest, Ady Endre út 7). Ebben az időpontban jelentkezzenek azok a „külsős 1” és „külsős 2” gyermekek, akik igénybe szeretnék venni a tábort. Kérjük, hozzák magukkal az étkezési kedvezményeket igazoló dokumentumokat** (SNI, TB, NCS, RGYK\*\*)[[3]](#footnote-3) is.

**Az idén lehetőségük nyílik a külsős gyermekeknek is igénybe venni az online befizetés lehetőségét, megkönnyítve ezzel a befizetés és lemondás ügyintézését.**

**A készpénzes befizetések alkalmával koordinátoraink segítenek a Lakoma programba való regisztráláshoz a szülőknek.**

**A tábor ideje alatt személyes befizetési lehetőség a Gazdasági Ellátó Szervezet telephelyén, (1192 Budapest, Ady Endre út 7):**

* **2025.07.03 8:00-11:00**
* **2025.07.10 8:00-11:00**
* **2025.07.17 8:00-11:00 valamint 14:00-16:00**
* **2025.07.31 8:00-11:00**
* **2025.08.07 8:00-11:00**

(Kérjük, hogy a személyes befizetést lehetőleg csak azok vegyék igénybe, akik nem tudják megoldani az online felületen az étkezés befizetését)

Az étkezés befizetésénél kérjük, hogy a Rendszeres Gyermekvédelmi Kedvezmények lejárati határidejére figyeljenek. Amennyiben a nyári időszakban lejár gyermeke határozata, abban az esetben a meghosszabbítást 30 nappal a lejárat előtt szíveskedjenek intézni. A lejárt határozatot nem tudjuk elfogadni, akkor sem, ha folyamatban van az új ügyintézése. Az ingyenesen étkező gyermekek a táborban is csak érvényes határozat bemutatása esetén étkezhet díjtalanul. Amennyiben érvényes határozattal nem rendelkezik, úgy a teljes napi térítési díjat, illetve nagycsaládos, tartós beteg vagy SNI esetén az étkezési díj 50%-át szükséges megtérítenie. Kérjük, hogy az ételallergiát igazoló orvosi papírok érvényességére is figyeljenek. A tábor étkezési koordinátorai az étkezési kedvezményekre vonatkozó igazolások bemutatását kérhetik.

Kellemes időtöltést, játékos jókedvet és szép nyarat kívánunk!

**Étkezési díjak:**

**Belsős gyermekek térítési díjai:**

alsós 3x-i: 1437;-

alsós 3x-i diétás: 2.624;-

felsős 3x-i: 1.449;-

felsős 3x-i diétás: 2.644;-

**„Külsős 1” gyermekek térítési díjai:**

alsós 3x-i: 1437;-

alsós 3x-i diétás: 2.624;-

felsős 3x-i: 1.449;-

felsős 3x-i diétás: 2.644;-

(belsős és „külsős1” gyermekek térítési díjai megegyeznek.)

**„Külsős 2” gyermekek térítési díjai:**

alsós 3x-i: 2.874;-

alsós 3x-i diétás: 5.258;-

felsős 3x-i: 2.893;-

felsős 3x-i diétás: 5.297;-

Az étkezési kedvezmények (SNI, TB, NCS, RGYK\*\*) mindhárom étkezés esetén igénybe vehetőek.

1. \* „külsős 1” gyermek:

	* -aki kerületi lakos, de nem kerületi iskolába jár
	* -aki kerületi iskolába, de nem önkormányzati fenntartásúba jár
	* -aki nem kerületi lakos, nem önkormányzati fenntartású, de kispesti iskolába jár(önkormányzati fenntartású árakon étkezik, kedvezményeket igénybe veheti) [↑](#footnote-ref-1)
2. \*”külsős 2” gyermek:

	* -aki nem kerületi lakos és nem a kerületbe jár iskolába (külsős árakon étkezik, de minden kedvezményt igénybe vehet) [↑](#footnote-ref-2)
3. \*\*SNI -Sajátos Nevelési Igényű

 TB -Tartós Beteg

 NCS -Nagycsaládos

 RGYK -Rendszeres Gyermekvédelmi Kedvezmény [↑](#footnote-ref-3)